Κούλουμα στο Δωρικό
2025-03-03 09:00 - 12:00 (Europe/Helsinki) | Δωρικό
Σας περιμένουμε να πετάξουμε χαρταετό και να γευτούμε τα εδέσματα στο κτίριο του συλλόγου στο Δωρικό

Δράση ευαισθητοποίησης για τη Νόσο του Πάρκινσον από τον Δήμο Αλεξανδρούπολης
2025-04-11 12:30 - 14:30 | Πολύκεντρο Λουτρά, Λουτρά
Με αφορμή την Παγκόσμια Ημέρα για τη Νόσο του Πάρκινσον (11 Απριλίου) και στο πλαίσιο της διαρκούς προσπάθειας για την προάσπιση της υγείας των δημοτών, ο Δήμος Αλεξανδρούπολης, μέσω του προγράμματος «Βοήθεια στο Σπίτι», διοργανώνει δράση ενημέρωσης και ευαισθητοποίησης της τοπικής κοινωνίας με τίτλο: «Ανιχνεύοντας τα συμπτώματα της Νόσου Πάρκινσον».
Η δράση θα πραγματοποιηθεί την Τετάρτη 9 και την Παρασκευή 11 Απριλίου 2025, σε συνεργασία με τον Ιατρικό Σύλλογο Έβρου και τις γυναικείες ομάδες του Δήμου.
Κατά τη διάρκειά της, οι δημότες θα έχουν την ευκαιρία να ενημερωθούν σχετικά με τη νόσο, τα συμπτώματά της και τους τρόπους έγκαιρης αναγνώρισής τους. Θα ακολουθήσει συζήτηση με τον ιατρό, όπου το κοινό θα μπορεί να θέσει ερωτήσεις και να λάβει εξατομικευμένες απαντήσεις.
Η δράση θα υλοποιηθεί στους παρακάτω οικισμούς και χώρους:

Τετάρτη 09/04/2025

Μάκρη: Πολυχώρος της Κοινότητας Μάκρης, ώρα 09:30 π.μ.

Παρασκευή 11/04/2025

Φέρες: Χώρος ΚΑΠΗ Φερών, ώρα 09:00 π.μ.
Λουτρά: Πολύκεντρο Λουτρών (έναντι γηπέδου), ώρα 12:30 μ.μ.

Η συμμετοχή είναι ελεύθερη για όλους τους δημότες.

Κάλαντα Λαζάρου
2025-04-12 10:00 - 12:00 | Άνθεια και Αρίστεινο
Το πιο διαδεδομένο έθιμο για το Σάββατο του Λαζάρου είναι τα «κάλαντα του Λαζάρου». Τα κάλαντα ήταν αποκλειστικά σχεδόν γυναικεία υπόθεση με τις μικρές «Λαζαρίνες» να τραγουδούν και να αναγγέλουν τη χαρμόσυνη εορτή. Την παραμονή της γιορτής, οι Λαζαρίνες ξεχύνονταν στα χωράφια και μάζευαν λουλούδια με τα οποία στόλιζαν μικρά καλαθάκια και στη συνέχεια τραγουδούν τα κάλαντα στα σπίτια του χωριού.

Πανηγύρι Αριστείνου
2025-05-02 20:30 - 21:30 | Αρίστεινο
Πραγματοποιείται στις 2 Μαΐου, κάθε χρόνο στα πλαίσια εορτασμού και πανήγυρις του ιερού ναού Αγίου Αθανασίου, Αριστείνου.

2ο Αλωνί’ Συναπάντεμαν - Πολιτιστικός Σύλλογος Νίψας
2025-06-28 20:00 - 23:30 | Πλατεία Νίψας, Νίψα
Ο Πολιτιστικός Σύλλογος Νίψας, σε συνδιοργάνωση με την Περιφέρεια Ανατολικής Μακεδονίας και Θράκης και τον Δήμο Αλεξανδρούπολης, σας προσκαλεί να τιμήσετε με την παρουσία σας το

«2ο Αλωνί’ Συναπάντεμαν» που θα πραγματοποιηθεί το Σάββατο 28 Ιουνίου 2025 στον οικισμό Νίψας Ν. Έβρου.

H εκδήλωση αυτή θα έχει αφενός ως ορόσημο την έναρξη της αλωνιστικής περιόδου, γεωργική εργασία που είναι άρρηκτα συνδεδεμένη με το χωριό της Νίψας και αφετέρου στην ανάδειξη του πανηγυριού στα πλαίσια του εορτασμού των Πολιούχων της Νίψας των Αγίων Αποστόλων Πέτρου και Παύλου.

Ειδικότερα, στις 20:00 το απόγευμα θα τελεστεί Μέγας Εσπερινός στον πανηγυρίζοντα Ιερό Ναό Πέτρου και Παύλου Νίψας όπου θα τίθενται σε προσκύνημα τα λείψανα της Οσίας Σοφίας Της Κλεισούρας, η οποία ήλκε την καταγωγή της από τον Πόντο. Εν συνεχεία τα παρευρισκόμενα ποντιακά σωματεία δια των λαβάρων τους θα συνοδεύσουν την εικόνα των πολιούχων της Νίψας Αγίων Αποστόλων Πέτρου και Παύλου στην περιφορά που θα πραγματοποιηθεί εντός του οικισμού.

Μετά το πέρας του εσπερινού, οι χορευτές των ποντιακών συλλόγων από τον Έβρο αλλά και άλλες πόλεις της Βόρειας Ελλάδας, με τις παραδοσιακές τους φορεσιές, θα ξεκινήσουν από τον Ιερό Ναό Πέτρου και Παύλου χορεύοντας τον χορό Ομάλ’ να κατευθύνονται στην πλατεία του χωριού προκειμένου να συμμετάσχουν σε ένα δρώμενο που θα μας ταξιδέψει στην Νίψα μιας άλλης εποχής και στις αγροτικές εργασίες και κατόπιν σε ομαδικό ποντιακό παραδοσιακό χορό.

29ο ΠΑΝΕΛΛΗΝΙΟ ΦΕΣΤΙΒΑΛ ΠΑΡΑΔΟΣΙΑΚΩΝ ΧΟΡΩΝ ΚΑΙ ΤΡΑΓΟΥΔΙΩΝ 2025
2025-07-11 21:30 - 23:59, 2025-07-12 21:30 - 23:59, 2025-07-13 21:30 - 23:59 | Άνθεια
Το Πανελλήνιο Φεστιβάλ Παραδοσιακών Χορών και Τραγουδιών διοργανώθηκε για πρώτη φορά το μακρινό 1995. Πραγματοποιείται για ένα τριήμερο στο πρώτο δεκαπενθήμερο του Ιουλίου, και σαν κύριο θέμα του έχει την επί σκηνής παρουσία τραγουδιών, χορών, ήθη και έθιμα της πατρίδας μας. Στη διάρκεια των 28 χρόνων διοργάνωσης του, έχουν φιλοξενηθεί – περίπου 10.000 χορευτές, μουσικοί και συνοδούς μέσω των 290 Πολιτιστικών Συλλόγων που έχουν συμμετέχει . Επιπλέον 250 ελληνόπουλα ομογενειακών Συλλόγων απ’ όλη την υφήλιο Οι αριθμοί αυτοί καταδεικνύουν ότι ο θεσμός έχει εμβέλεια που ξεπερνά τα στενά όρια του Έβρου και της Θράκης. Αποτελεί ένα θεσμό Πανελλήνιας εμβέλειας. Αποτελούν επίσης δείγμα της πολιτιστικής και τουριστικής προσφοράς του Συλλόγου στην περιοχή.

Παραδοσιακό έθιμο Βαρβάρας στα Λουτροά
2025-12-04 17:30 - 18:30 | Πολύκεντρο Λουτρά, Λουτρά
Παραδοσιακό έθιμο Βαρβάρας από τον Πολιτιστικό Σύλλογο Λουτρού με τη συμμετοχή της χορωδίας “ΟΡΦΕΑΣ” Αλεξανδρούπολης.

Φωταγώγηση χριστουγεννιάτικου δέντρου στα Λουτρά
2025-12-12 18:30 - 19:30 | Πλατεία Λουτρού, Λουτρά
Στην πλατεία Λουτρού
Φωταγώγηση του χριστουγεννιάτικου δέντρου με μουσικές μελωδίες

Φωταγώγηση χριστουγεννιάτικου δέντρου στο Δωρικού
2025-12-13 18:00 - 19:00 | Δωρικό
Φωταγώγηση χριστουγεννιάτικου δέντρου.
Ο Άγιος Βασίλης θα μοιράσει δώρα σε όλους και μαζί του θα είναι οι φίλοι του, ο Χιονάνθρωπος και ο Πιγκουίνος! Λιχουδιές και ζεστό κρασί για όλους από τον Ποντιακό Σύλλογο Δωρικού «Ακρίτες Κομνηνοί».

Φωταγώγηση Χριστουγεννιάτικου δέντρου στο Αρίστεινο
2025-12-21 18:00 - 19:00 | Αρίστεινο
Φωταγώγηση Χριστουγεννιάτικου δέντρου από τον Πολιτιστικό Σύλλογο Σπάρτακος & την Εθελοντική Ομάδα Αρίστεινου

Προβολή κινουμένων σχεδίων από τον Πολιτιστικό Σύλλογο Νίψας
2025-12-22 19:30 - 21:00, 2025-12-24 19:30 - 21:00, 2025-12-26 19:30 - 21:00, 2025-12-29 19:30 - 21:00, 2025-12-31 19:30 - 21:00 | Πολιτιστικό κέντρο Νίψας

Τραγουδάμε τα κάλαντα των Χριστουγέννων, από τον Πολιτιστικό Σύλλογο Σπάρτακος
2025-12-23 16:00 - 19:00 | Τραϊανούπολη
στους δρόμους των οικισμών της Δ.Ε Τραϊανούπολης

Ελάτε να γράψετε γράμμα στον Άι Βασίλη από τον Πολιτιστικό Σύλλογο Νίψας
2025-12-27 19:00 - 21:00 | Πολιτιστικό κέντρο Νίψας

Γιορτή του Άι Βασίλη παρέα με τα ξωτικά, από τον Πολιτιστικό Σύλλογο Νίψας
2025-12-28 19:00 - 21:00 | Πολιτιστικό κέντρο Νίψας
